חוק המועצות האזוריות (מועד בחירות כלליות) (תיקון מס' 10), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2643, עמ' 987, 2017-06-08T00:00:00+03:00
חוק המועצות האזוריות (תיקון מס' 10), התשע"ז–2017 התקבל בכנסת ביום ד' בסיון התשע"ז (29 במאי 2017). החוק קובע כי מועדי הבחירות לכלל הרשויות המקומיות יאוחדו, כך שמועד הבחירות למועצות האזוריות יהיה במועד הבחירות לעיריות ולמועצות המקומיות, כלומר, ביום כ"א בחשוון (30 באוקטובר 2018). בהתאם לכך, יוחלו ההסדרים הקיימים היום בבחירות לעיריות ולמועצות מקומיות בעניין הצבעת חיילים והצבעה בבתי סוהר ובמקומות מעצר גם ביחס לבחירות למועצות האזוריות. לבסוף, נקבע כי בדומה להסדר שנקבע לעניין בחירות לעיריות ולמועצות המקומיות, גם יום הבחירות למועצות האזוריות יהיה יום שבתון בתחומן של המועצות האזוריות שבהן נערכות בחירות, וכן לגבי עובדים הרשומים בפנקס הבוחרים של מועצות אזוריות כאמור.